
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 234
                                                           din 28 octombrie 2021
privind intabularea dreptului de proprietate privată a Municipiului Sighișoara asupra unor imobile – terenuri și modificarea unui contract de închiriere care are ca obiect parte din aceste terenuri, 

prin diminuarea suprafeței de teren agricol, situat limitrof proprietăților din Municipiul Sighișoara, 

str. Andrei Mureșanu, nr. 6 și închirierea directă a diferenței de teren 

înscris în C.F. nr. 59922 Sighișoara și C.F. nr. 59923 Sighișoara
Consiliul Local al Municipiului Sighişoara, întrunit în ședință ordinară,


               

Luând act de proiectul de hotărâre, înregistrat cu nr. 29.337/18.10.2021 şi la Consiliul Local Sighișoara cu nr. 30.071/21.10.2021, de referatul de aprobare, înregistrat cu nr. 29.339/18.10.2021, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere că, pentru clarificarea regimului juridic al imobilelor – terenuri, se impune adoptarea unei Hotărâri a Consiliului Local cu privire la rectificarea înscrierilor în cărțile funciare;

Având în vedere că, prin Decizia Înaltei Curți de Casație și Justiție nr. 22/26.09.2016 s-a stabilit că dispozițiile art. 26 din Legea fondului funciar nr. 18/1991, republicată, cu modificările și completările ulterioare, au fost abrogate prin intrarea în vigoare a art. 1138 din Legea nr. 287/2009 privind Codul civil, republicată, cu modificările și completările ulterioare, în ceea ce privește regimul juridic al terenurilor din intravilanul localităților;

Având în vedere prevederile deciziei mai sus amintită și în conformitate cu prevederile art. 36 alin. (1) din Legea fondului funciar nr. 18/1991, republicată, cu modificările și completările ulterioare, coroborate cu cele ale art. 1138 din Legea nr. 287/2009 privind Codul civil, republicată, cu modificările și completările ulterioare, terenurile aflate în proprietatea statului, situate în intravilanul localităților și care sunt în administrarea primăriilor, revin comunei, orașului sau, după caz, municipiului în a cărui rază administrativ - teritorială se află și intră în domeniul lor;

Având în vedere faptul că, Prefectul Județului Mureș a formulat acțiune în contencios administrativ în contradictoriu cu Consiliul Local al Municipiului Sighișoara, ce a făcut obiectul dosarului înregistrat la Tribunalul Mureș – Secția Contencios Administrativ și Fiscal cu nr. 44/102/2019, prin care a solicitat instanței să constate nelegalitatea art. 2 din Hotărârea Consiliului Local Sighișoara nr. 142/28.06.2018 privind intabularea dreptului de proprietate privată și publică a Municipiului Sighișoara asupra unor imobile – terenuri, și pe cale de consecință, anularea în parte a actului administrativ;

Ținând cont de soluțiile pronunțate în dosarul cu nr. 44/102/2019, având ca părți, Prefectul Județului Mureș, în calitate de reclamant și Consiliul Local al Municipiului Sighișoara, în calitate de pârât, cu precădere de Decizia Curții de Apel Târgu Mureș nr. 887/16.10.2019, definitivă, prin care, instanța a admis recursul formulat de Consiliul Local al Municipiului Sighișoara împotriva Sentinței nr. 192/23.04.2019, pronunțată de Tribunalul Mureș – Secția Contencios Administrativ și Fiscal, în dosarul nr. 44/102/2019, a casat în tot sentința atacată și în rejudecarea cauzei pe fond, a respins ca neîntemeiată acțiunea în contencios administrativ formulată de Prefectul Județului Mureș; 

Având în vedere considerentele reținute de instanța de recurs în motivarea deciziei pronunțate cu nr. 887/16.10.2019, respectiv: ”Curtea reţine că referirea legiuitorului la „regimul juridic” prevăzut de norma la care se face trimitere (art. 25 respectiv art. 26 din Legea 18/1991) nu implică urmarea procedurii specifice situaţiei moștenirilor vacante ci strict modalitatea de reglementare a situaţiei juridice a bunului care, la momentul publicării Legii 18/1991 stabilea persoana juridică căreia îi revenea calitatea de proprietar, instituţia care avea dreptul de administrare dar şi modalitatea de valorificare a bunului”,….. ….. ”Din această perspectivă, soluţia judecătorului fondului de admitere a acţiunii pe motiv că aceste terenuri ar fi putut trece în proprietatea publică, sau după caz, în proprietatea privată a UAT Sighișoara și în administrarea consiliului local, numai în baza certificatului de vacanță succesorală eliberat de notarul public, este dată cu aplicarea greşită a dispoziţiilor art. 36 alineat 1 din legea 18/1991, dispoziție legală care se completează cu art. 26 alineat 1 din legea 18/1991 doar în ceea ce priveşte regimul juridic al terenului nu şi în ceea ce priveşte modalitatea concretă respectiv procedura de intrare a bunului în proprietatea UAT.” ….”În ceea ce privește faptul că pârâtul Consiliul Local al Municipiului Sighișoara, nu a făcut dovada că terenurile menționate în anexa 1 la HCL 142/2018 erau în administrarea Primăriei Municipiului Sighișoara, la data intrării în vigoare a Legii 18/1991, Curtea achiesează la susţinerile recurentei în sensul că noţiunea de „administrare ” la care face referire art. 36 alineat 1 din Legea 18/1991 nu are conţinutul prevăzut de art. 12 din Legea 213/1998 (act normativ ulterior), în sensul unui drept real principal derivat din dreptul de proprietate publică, o asemenea interpretare fiind de natură să golească de conţinut dispoziţiile art. 36 din Legea 18/1991 raportat la cadrul juridic existent la momentul intrării în vigoare a acestui act normativ. Intervenţia legiuitorului prin art. 36 alienat 1 din Legea 18/1991 trebuie raportată tocmai la situația juridică din momentul intrării în vigoare a legii, respectiv la necesitatea de a se realiza o distincție, inexistentă anterior, între proprietatea Statului Român şi cea a unităţilor administrativ-teritoriale. Interpretând din această perspectivă noţiunea de „administrare” a terenurilor de către autoritatea recurentă, Curtea reţine că este vorba despre o administrare în fapt, a unui bun care nici prin destinaţia sa şi nici prin reglementare legislativă nu poate fi considerat ca aparţinând domeniului public al Statului Român. Terenurile în cauză se află la dispoziţia UAT şi puteau eventual face obiectul unor cereri de restituire. Cu privire la acest ultim aspect, Curtea subliniază că referirile intimatei la eventualitatea unor cereri de restituire a terenurilor în baza legilor speciale de reparaţie nu pot fi reţinute în cauză, având un caracter general şi incert. În măsura în care autoritatea-reclamantă ar fi indicat în concret existenta unor cereri/litigii care să vizeze terenurile în cauză s-ar fi putut discuta despre prevalenţa principiului restituirii în natură.”… ”Curtea reţine că, din cuprinsul cărților funciare depuse la dosar rezultă că terenurile, la data intrării în vigoare a Legii 18/1991, erau înscrise în proprietatea Statului Român iar administrarea în fapt a acestora de către UAT nu a fost contestată în concret şi este confirmată atât de destinația acestora cât şi de actele juridice încheiate de recurentă cu privire la aceste terenuri.”;

Ținând cont și de soluțiile pronunțate în dosarul cu nr. 2020/102/2019, având ca părți Prefectul Județului Mureș, în calitate de reclamant și Consiliul Local al Municipiului Sighișoara, în calitate de pârât, având ca obiect tutelă administrativă, prin care s-a solicitat constatarea nelegalității Hotărârii Consiliului Local Sighișoara nr. 96/29.05.2019 privind aprobarea închirierii directe a unor terenuri aferente construcțiilor, respectiv sentința civilă nr. 62/13.02.2020, pronunțată de Tribunalul Mureș, în dosarul nr. 2020/102/2019, prin care instanța de fond a respins ca neîntemeiată acțiunea formulată de reclamantul Prefectul Județului Mureș și Decizia Curții de Apel Târgu Mureș nr. 516/R/22.09.2020, pronunțată în dosarul nr. 2020/102/2019, definitivă, prin care instanța a respins recursul formulat de Prefectul Județului Mureș;  

 Având în vedere faptul că imobilul teren în suprafață de 207 mp., cu categoria de folosință altele, situat în Municipiul Sighișoara, înscris în C.F. nr. 59923 Sighișoara (nr. C.F. vechi 2335/A+145), cu nr. cad. 1070/3 și nr. top. 3342/1/2/2/2/3 , la poziția A1, face obiectul actelor normative indicate mai sus;

Având în vedere faptul că imobilul teren în suprafață de 361 mp., cu categoria de folosință altele, situat în Municipiul Sighișoara, înscris în C.F. nr. 59922 Sighișoara (nr. C.F. vechi 2335/A+142), cu nr. cad. 445/1/3 și nr. top. 3342/1/2/2/1/1/3, la poziția A1, face obiectul actelor normative indicate mai sus;

Ținând cont de faptul că sunt întrunite condițiile legale pentru înscrierea dreptului de proprietate privată a Municipiului Sighișoara asupra imobilelor – terenuri antemenționate, acestea aflându-se în intravilanul unității administrativ - teritoriale, sens în care este necesară adoptarea unei hotărâri de consiliu;

Având în vedere contractul de închiriere nr. 600/2006, astfel cum a fost modificat și completat prin actele adiționale nr. 1 - 3, încheiat între Municipiul Sighișoara și domnul Lazăr Ștefan Florian, având ca obiect terenul în suprafață de 530 mp., cu destinația de teren agricol, situat în Municipiul Sighișoara, str. Andrei Mureșanu, f.nr., înscris în C.F. nr. 59923 Sighișoara, nr. C.F. vechi 2335/A+145, cu nr. cad. 1070/3 și nr. top. 3342/1/2/2/2/3 (207 mp. cu categoria de folosință - altele) și C.F. nr. 59922 Sighișoara, nr. C.F. vechi 2335/A+142, cu nr. cad. 445/1/3 și nr. top. 3342/1/2/2/1/1/3 (361 mp. cu categoria de folosință - altele), limitrof imobilului de natură teren, proprietate privată, cu destinația de curți – construcții, situat în Municipiul Sighișoara, str. Andrei Mureșanu, nr. 6, înscris în C.F. nr. 59056 Sighișoara (nr. C.F. vechi 58847), pe care este edificată construcția C1, apartamentată în 3 apartamente înscrise în C.F. nr. 59056 – C1 – U1, C.F. nr. 59056 – C1 – U2, C.F. nr. 59056 – C1 – U3;
Ținând cont de adresa înregistrată la Municipiul Sighișoara cu nr. 25.059/08.09.2021, formulată de domnul Lazăr Ștefan Florian (proprietar al apartamentului nr. 1 și al cotei de teren de 201/600 mp., conform înscrierilor din C.F. nr. 59056 – C1 – U1 Sighișoara, din imobilul situat în Municipiul Sighișoara, str. Andrei Mureșanu, nr. 6), prin care comunică acordul cu privire la transferul contractului de închiriere conform planului de amplasament și delimitare a imobilului întocmit de către persoana fizică autorizată de către A.N.C.P.I. să execute lucrări de cadastru, geodezie și cartografie, domnul Datui Victor;

Luând în considerare adresa înregistrată la Municipiul Sighișoara cu nr. 26.882/24.09.2021, formulată de către doamna Burtan Maria, prin care solicită preluarea cotei părți din terenul închiriat domnului Lazăr Ștefan Florian, situat limitrof proprietății înscrise în C.F. nr. 59056 – C1 – U3 Sighișoara, respectiv apartamentul nr. 3 și cota de teren de 208/600 mp.;

Luând în considerare adresa înregistrată la Municipiul Sighișoara cu nr. 27.038/27.09.2021, formulată de către doamna Sas Andra Ionela, prin care solicită preluarea cotei părți din terenul închiriat domnului Lazăr Ștefan Florian, situat limitrof proprietății înscrise în C.F. nr. 59056 – C1 – U2 Sighișoara, respectiv apartamentul nr. 2 și cota de teren de 191/600 mp.;


Având în vedere faptul că se impune modificarea suprafeței de teren închiriate de la 530 mp., la 568 mp., conform înscrierilor din C.F. nr. 59923 Sighișoara, nr. C.F. vechi 2335/A+145, cu nr. cad. 1070/3 și nr. top. 3342/1/2/2/2/3 și C.F. nr. 59922 Sighișoara, nr. C.F. vechi 2335/A+142, cu nr. cad. 445/1/3 și nr. top. 3342/1/2/2/1/1/3 și potrivit Planului de amplasament și delimitare a corpului de proprietate (intravilan), întocmit de domnul Danciu Gheorghe și avizat de O.C.P.I. Mureș;   

Date fiind cotele de teren aflat în proprietate/apartamente din suprafața totală de 600 mp., situat în Municipiul Sighișoara, str. Andrei Mureșanu, nr. 6, înscris în C.F. nr. 59056 Sighișoara și terenul care va face obiectul închirierii/apartamente, în suprafață totală de 568 mp., înscris în cărțile funciare menționate mai sus;

Având în vedere că imobilul de natură teren, mai sus menționat, este situat în intravilanul Municipiului Sighișoara – domeniul privat;   

Având în vedere prevederile Hotărârii Consiliului Local Sighișoara nr. 82/30.04.2020 privind stabilirea impozitelor și taxelor locale pentru anul 2021, anexa nr. 8 - Nivelul taxelor și chiriilor pentru bunurile aparținând domeniului public și privat al Municipiului Sighișoara;

Având în vedere că, prin modificarea contractului de închiriere și închirierea directă a diferenței de suprafață teren înscris în C.F. nr. 59922 Sighișoara și C.F. nr. 59923 Sighișoara, nu sunt afectate planurile de sistematizare şi că terenurile nu fac obiectul Legii nr. 10/2001, republicată, cu modificările şi completările ulterioare şi al Legii nr. 247/2005;

Având în vedere că, prin modificarea contractului de închiriere și închirierea directă a diferenței de teren înscris în C.F. nr. 59922 Sighișoara și C.F. nr. 59923 Sighișoara, se aduc venituri suplimentare la bugetul local;

Având în vedere prevederile art. 555 – 566 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;
Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 29.338/11.10.2021, prin care se propune intabularea dreptului de proprietate privată a Municipiului Sighișoara asupra unor imobile – terenuri și modificarea unui contract de închiriere care are ca obiect parte din aceste terenuri, prin diminuarea suprafeței de teren agricol, situat limitrof proprietăților din Municipiul Sighișoara, str. Andrei Mureșanu, nr. 6 și închirierea directă a diferenței de teren înscris în C.F. nr. 59922 Sighișoara și C.F. nr. 59923 Sighișoara;
Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c”, alin. (6) lit. „b”, alin. (14), art. 139 alin. (1) și alin. (3) lit. ,,gˮ şi art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
H O T Ă R Ă Ş T E:
Art. 1. (1) Se aprobă înscrierea dreptului de proprietate privată a Municipiului Sighișoara asupra imobilului – teren în suprafață de 207 mp., cu categoria de folosință altele, situat în Municipiul Sighișoara, înscris în C.F. nr. 59923 Sighișoara (nr. C.F. vechi 2335/A+145), cu nr. cad. 1070/3 și nr. top. 3342/1/2/2/2/3, la poziția A1, având în vedere că acesta se află în intravilanul Municipiului Sighișoara – domeniul privat.

 (2) Prezenta hotărâre se va depune la Biroul de Cadastru și Publicitate Imobiliară Sighișoara în vederea înscrierilor situației de fapt a imobilului de natură teren mai sus identificat, în cartea funciară, astfel cum sunt acestea prevăzute în prezenta hotărâre.

Art. 2. (1) Se aprobă înscrierea dreptului de proprietate privată a Municipiului Sighișoara asupra imobilului – teren în suprafață de 361 mp., cu categoria de folosință altele, situat în Municipiul Sighișoara, înscris în C.F. nr. 59922 Sighișoara (nr. C.F. vechi 2335/A+142), cu nr. cad. 445/1/3 și nr. top. 3342/1/2/2/1/1/3, la poziția A1, având în vedere că acesta se află în intravilanul Municipiului Sighișoara – domeniul privat.

 (2) Prezenta hotărâre se va depune la Biroul de Cadastru și Publicitate Imobiliară Sighișoara în vederea înscrierilor situației de fapt a imobilului de natură teren mai sus identificat, în cartea funciară, astfel cum sunt acestea prevăzute în prezenta hotărâre.
Art. 3. (1) Se aprobă modificarea contractului de închiriere nr. 600/2006, astfel cum a fost modificat și completat prin actele adiționale nr. 1 - 3, încheiat între Municipiul Sighișoara și domnul Lazăr Ștefan Florian, având ca obiect terenul în suprafață de 530 mp., cu destinația de teren agricol, situat în Municipiul Sighișoara, str. Andrei Mureșanu, f.nr., înscris în C.F. nr. 59923 Sighișoara, nr. C.F. vechi 2335/A+145, cu nr. cad. 1070/3 și nr. top. 3342/1/2/2/2/3 și C.F. nr. 59922 Sighișoara, nr. C.F. vechi 2335/A+142, cu nr. cad. 445/1/3 și nr. top. 3342/1/2/2/1/1/3, limitrof imobilului de natură teren, proprietate privată, situat în Municipiul Sighișoara, str. Andrei Mureșanu, nr. 6, înscris în C.F. nr. 59056 Sighișoara (nr. C.F. vechi 58847), prin diminuarea suprafeței închiriate cu 340 mp., respectiv de la suprafața de 530 mp., la suprafața de 190 mp., ținându-se cont de cotele de teren aflat în proprietate/apartamente din suprafața totală de 600 mp. 

(2) Începând cu data de 01.11.2021, chiria va fi de 15,20 lei/an, respectiv de 0,08 lei/mp./an,  stabilită conform prevederilor art. 1, lit. a.2) din anexa nr. 8 - Nivelul taxelor și chiriilor pentru bunurile aparținând domeniului public și privat al Municipiului Sighișoara, la Hotărârea Consiliului Local Sighișoara nr. 82/30.04.2020 privind stabilirea impozitelor și taxelor locale pentru anul 2021 și va fi indexată cu indicele de inflaţie anual. 

(3) Modificarea contractului de închiriere se va face prin act adițional.

(4) Restul clauzelor contractuale din contractul de închiriere nr. 600/2006, astfel cum a fost modificat și completat prin actele adiționale nr. 1 - 3, își mențin valabilitatea între Municipiul Sighișoara și domnul Lazăr Ștefan Florian, proprietar al apartamentului nr. 1 și al cotei de 201/600 mp., înscrise în C.F. nr. 59065 – C1 – U1.

Art. 4.  (1) Se aprobă închirierea directă a terenului, în suprafață de 181 mp. din suprafața totală de 568 mp. (568 mp. x 191 mp./600 mp. = 181 mp.), înscris în C.F. nr. 59923 Sighișoara, nr. C.F. vechi 2335/A+145, cu nr. cad. 1070/3 și nr. top. 3342/1/2/2/2/3 și C.F. nr. 59922 Sighișoara, nr. C.F. vechi 2335/A+142, cu nr. cad. 445/1/3 și nr. top. 3342/1/2/2/1/1/3, cu destinația de teren agricol, situat în Municipiul Sighișoara, str. Andrei Mureșanu, f.nr., limitrof imobilului de natură teren, proprietate privată, cu destinația de curți – construcții, situat în Municipiul Sighișoara, str. Andrei Mureșanu, nr. 6, înscris în C.F. nr. 59056 Sighișoara (nr. C.F. vechi 58847), pe care este edificată construcția C1 (apartamentată în 3 apartamente), către doamna Sas Andra Ionela și soțul acesteia, domnul Sas Adrian Virgil, proprietari ai apartamentului nr. 2 și a cotei de teren de 191/600 mp., înscrise în C.F. nr. 59065 – C1 – U2.

(2) Chiria va fi de 14,48 lei/an, respectiv de 0,08 lei/mp./an, stabilită conform prevederilor art. 1, lit. a.2) din anexa nr. 8 - Nivelul taxelor și chiriilor pentru bunurile aparținând domeniului public și privat al Municipiului Sighișoara, la Hotărârea Consiliului Local Sighișoara nr. 82/30.04.2020 privind stabilirea impozitelor și taxelor locale pentru anul 2021 și va fi indexată cu indicele de inflaţie anual. 

 (3) Durata închirierii va fi de 5 (cinci) ani, începând cu data de 01.11.2021.
Art. 5.  (1) Se aprobă închirierea directă a terenului, în suprafață de 197 mp. din suprafața totală de 568 mp. (568 mp. x 208 mp./600 mp. = 197 mp.), înscris în C.F. nr. 59923 Sighișoara, nr. C.F. vechi 2335/A+145, cu nr. cad. 1070/3 și nr. top. 3342/1/2/2/2/3 și C.F. nr. 59922 Sighișoara, nr. C.F. vechi 2335/A+142, cu nr. cad. 445/1/3 și nr. top. 3342/1/2/2/1/1/3, cu destinația de teren agricol, situat în Municipiul Sighișoara, str. Andrei Mureșanu, f.nr., limitrof imobilului de natură teren, proprietate privată, cu destinația de curți – construcții, situat în Municipiul Sighișoara, str. Andrei Mureșanu, nr. 6, înscris în C.F. nr. 59056 Sighișoara (nr. C.F. vechi 58847), pe care este edificată construcția C1 (apartamentată în 3 apartamente), către domnul Burtan Mihăiță și soția acestuia, doamna Burtan Maria, proprietari ai apartamentului nr. 3 și a cotei de teren de 208/600 mp, înscrise în C.F. nr. 59065 – C1 – U3.

(2) Chiria va fi de 15,76 lei/an, respectiv de 0,08 lei/mp./an, stabilită conform prevederilor art. 1, lit. a.2) din anexa nr. 8 - Nivelul taxelor și chiriilor pentru bunurile aparținând domeniului public și privat al Municipiului Sighișoara, la Hotărârea Consiliului Local Sighișoara nr. 82/30.04.2020 privind stabilirea impozitelor și taxelor locale pentru anul 2021 și va fi indexată cu indicele de inflaţie anual. 

 (3) Durata închirierii va fi de 5 (cinci) ani, începând cu data de 01.11.2021.

Art. 6. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Evidența Patrimoniului și Fond Locativ, Biroul Buget, Contabilitate, Salarizare – Direcția Economică, Biroul Impozite și Taxe – Direcția Economică şi Biroul Juridic din cadrul Municipiului Sighişoara.

Art. 7. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

       Moiseș Florian Dan                    
                                              Contrasemnează pentru legalitate
                                      SECRETARUL GENERAL al municipiului,

                                                    Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  1 ex. Direcția Arhitect Șef;

  3 ex. Serviciul Evidența Patrimoniului și Fond Locativ; 

  3 ex. Compartimentul Evidență și Administrare Terenuri;

  1 ex. Biroul Juridic;

  1 ex. Biroul Buget, Contabilitate, Salarizare – Direcția Economică;

  1 ex. Biroul Impozite și Taxe – Direcția Economică;

  4 ex. Biroul Public Cadastru, Topometrie și Administrare Terenuri Agricole și Forestiere.  

20 ex.

B.A. 
